Mõned inimesed higistavad tugevasti sportimise ajal või kuuma ilmaga. Ent väiksel osal inimestest esineb liighigistamist olenemata õhutemperatuurist, aastaajast või füüsilise koormuse tugevusest. Seda terviseprobleemi nimetatakse hüperhidroosiks.
Hüperhidroosi on kaht põhitüüpi. Primaarsel hüperhidroosil puudub selge põhjus. See kipub tekkima teismeeas, vahel ka varem, ning üha rohkem tõendeid näitab, et see võib olla seotud pärilikkusega.
Sekundaarse hüperhidroosi korral tekitab liighigistamist mõni muu tervisehäda, näiteks kilpnäärme ületalitlus või südamehaigus. Seda võivad esile kutsuda ka mõned ravimid.